钦定古今图书集成/理学汇编/文学典/第175卷 > 《汉书》 > 《景帝本纪》
## 钦定古今图书集成/理学汇编/文学典/第175卷 > 《汉书》 > 《景帝本纪》

中元二年春二月，令“诸侯王薨，列侯初封及之国，大
鸿胪奏谥《诔策》。”

〈注〉应劭曰：“皇帝延诸侯王，宾王诸侯，皆属大鸿胪。故其薨，奏其行迹，赐与谥及哀策诔文也。”师古曰：“诔者，述累德行之文。”

列侯薨及诸侯太傅初除之官，大行奏谥，《诔策》。

〈注〉师古曰：大鸿胪，本名典客。大行，即典客之属官也，后改曰大行令。如淳曰：“三公薨，以策书诔其行。”